ΓΡΑΠΤΗ ΕΡΩΤΗΣΗ E-3084/00

υποβολή: Brigitte Langenhagen (PPE-DE) προς την Επιτροπή

(2 Οκτωβρίου 2000)

Θέμα: Αξιολόγηση του ΠΠΠ IV

Είναι προφανές ότι το τρέχον πολυετές πρόγραμμα προσανατολισμού (ΠΠΠ IV) έχει, μέχρι σήμερα, συμβάλει ελάχιστα στη μείωση των πλεονασμάτων αλιευτικού δυναμικού" αντίθετα, σε ορισμένους τομείς σημειώθηκε μάλιστα αύξηση των αλιευτικών δαπανών.

Δεδομένου ότι η βιωσιμότητα της αλιείας αποτελεί κοινό στόχο, θα μπορούσε η Επιτροπή να απαντήσει στις ακόλουθες ερωτήσεις;

1. Πώς αξιολογεί η Επιτροπή την επιτυχία του ΠΠΠ IV μέχρι σήμερα;

2. Μπορεί να τεκμηριώσει τα λεγόμενά της με αριθμητικά στοιχεία;

3. Κατά πόσο λαμβάνονταιπόψη τα αριθμητικά στοιχεία της αξιολόγησης που έχει πραγματοποιηθεί μέχρι σήμερα κατά την κατανομή των πιστώσεων η οποία σχεδιάζεται στο πλαίσιο των Διαρθρωτικών Ταμείων;

4. Με ποιο τρόπο σκοπεύει η Επιτροπή να διασφαλίσει την επιτυχία του ΠΠΠ IV;

Aπάντηση του κου Fischler εξ ονόματος της Επιτροπής

(26 Οκτωβρίου 2000)

Η εκτίμηση της Επιτροπής σχετικά με το τρέχον Πολυετές Πρόγραμμα Προσανατολισμού (ΠΠΠ IV)πογραμμίστηκε σε πρόσφατη έκθεση(1).

1. Η Επιτροπή θεωρεί ότι τα ΠΠΠ δεν έχουν επιτύχει την μείωση της αλιευτικής ικανότητας των στόλων προκειμένου να προσαρμοστεί με τους διαθέσιμους αλιευτικούς πόρους. Εντούτοις, τα προγράμματα ήταν σε μεγάλο βαθμό αποτελεσματικά για την πρόληψη της αύξησης της αλιευτικής ικανότητας.

2. Το ΠΠΠ III (1992-1996) αναγνωρίζεται ότι αντιπροσωπεύει ένα σημαντικό βήμα στην σωστή κατεύθυνση απαιτώντας μία συνολική μείωση της αλιευτικής ικανότητας κατά 10 % για τον ευρωπαϊκό στόλο. Το ΠΠΠ IV (1997-2001) είναι λιγότερο φιλόδοξο, απαιτώντας, ωστόσο, συνολική μείωση της αλιευτικής προσπάθειας κατά 5 %. Το γεγονός αυτό έρχεται σε αντίθεση με τα συμπεράσματα της έκθεσης Lassen, η οποία έλαβε το όνομα του προέδρου της ανεξάρτητης ομάδας εμπειρογνωμόνων που συγκροτήθηκε προκειμένου να συμβουλεύσει την Επιτροπή πριν την έναρξη του ΠΠΠ IV, ότι η αλιευτική προσπάθεια είναι κατά μέσο όρο περίπου κατά 40 %περβολικάψηλή στα ευρωπαϊκά ύδατα. Έκθεση της επιστημονικής, τεχνικής και οικονομικής επιτροπής αλιείας, η οποία εκδόθηκε το Μάιο του 2000,ιοθέτησε την άποψη αυτή. Από απόψεως αλιευτικής ικανότητας, το ΠΠΠ IV ζητεί μια μείωση που ανέρχεται μόλις στο 3 % σε πέντε έτη. Ηπόλοιπη μείωση 2 % όσον αφορά την αλιευτική προσπάθεια πρέπει να επιτευχθεί με τη μείωση της δραστηριότητας.

3. Η εκτίμηση αυτή της απόδοσης του ΠΠΠ δεν θα έχει άμεση επίπτωση στην κατανομή των πιστώσεων των διαρθρωτικών ταμείων. Το γεγονός αυτό, ωστόσο, δεν αποκλείει προσαρμογή των πιστώσεων προκειμένου να ληφθούνπόψη οι αλλαγές στη μελλοντική πολιτική που αφορά τους στόλους.

4. Η Επιτροπή θεωρεί ότι το ΠΠΠ IV θα πρέπει να ενισχυθεί με την εφαρμογή μεγαλύτερων ποσοστών μείωσης για τοπόλοιπο της περιόδου και με την απαίτηση επίτευξης πρόσθετων μειώσεων από απόψεως αλιευτικής ικανότητας μόνο. Ζητεί επίσης την επέκταση κατά ένα έτος της περιόδου ισχύος του ΠΠΠ IV προκειμένου να δοθεί η δυνατότητα εξέτασης του μέλλοντος της διαρθρωτικής πολιτικής του στόλου στο πλαίσιο της μεταρρύθμισης της κοινής αλιευτικής πολιτικής κατά τη διάρκεια του 2002. Οι προτάσεις αυτές αποτελούν επί του παρόντος αντικείμενο συζήτησης με τα κράτη μέλη.

(1) COM(2000)272 τελικό.